CELEX: 62016TN0361
Language: lt
Date: 2016-07-04 00:00:00
Title: Byla T-361/16: 2016 m. liepos 4 d. pareikštas ieškinys byloje TBWA\London/EUIPO (MEDIA ARTS LAB)

29.8.2016   
            
            
               LT
            
            
               Europos Sąjungos oficialusis leidinys
            
            
               C 314/31
            
         2016 m. liepos 4 d. pareikštas ieškinys byloje TBWA\London/EUIPO (MEDIA ARTS LAB)
   
   (Byla T-361/16)
   (2016/C 314/43)
   Proceso kalba: anglų
   
      Šalys
   
   
      Ieškovė: TBWA\London Ltd (Londonas, Jungtinė Karalystė), atstovaujama solisitoriaus D. Farnsworth
   
      Atsakovė: Europos Sąjungos intelektinės nuosavybės tarnyba (EUIPO)
   
      Su procedūra EUIPO susijusi informacija
   
   
      Prekių ženklas, dėl kurio kilo ginčas: žodinis Sąjungos prekių ženklas MEDIA ARTS LAB – Registracijos paraiška Nr. 958/2015-2
   
      Ginčijamas sprendimas: 2016 m. balandžio 19 d. EUIPO antrosios apeliacinės tarybos sprendimas byloje R 958/2015-2
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti ginčijamą sprendimą ta dalimi, kuria juo patvirtinama eksperto išvada, kad prekių ženklas, dėl kurio pateikta paraiška, buvo aprašomasis ir neturėjo skiriamojo požymio,
            
         
               —
            
            
               leisti paskelbti ES prekių ženklo registracijos paraišką Nr. 13 238 308; ir
            
         
               —
            
            
               nurodyti Tarnybai padengti savo pačios ir ieškovės bylinėjimosi išlaidas.
            
         
      Pagrindai, kuriais remiamasi
   
   
               —
            
            
               EUIPO tinkamai neatsižvelgė į paslaugas, dėl kurių buvo pateikta registracijos paraiška;
            
         
               —
            
            
               EUIPO tinkamai neišnagrinėjo viso prekių ženklo, dėl kurio buvo pateikta registracijos paraiška. Vietoj to, jis padalijo prekių ženklą į dalis naudodamas tokias sąvokas kaip MEDIA ARTS ir MEDIA LAB ir teigė, kad šios dalys yra aprašomosios. Jis neišnagrinėjo, kokį poveikį daro visas prekių ženklas;
            
         
               —
            
            
               EUIPO nesutiko, kad ženklas yra aiškiai mažiau aprašomasis nei PIPELINE sprendimas, kuriuo ji remiasi;
            
         
               —
            
            
               Nepaisant vienodo požiūrio principo (ir jį pažeidžiant), tarnyba nesivadovavo ankstesne praktika, kai ji reklamos paslaugoms patvirtindavo prekių ženklus, turinčius žodį MEDIA, siejamą su kitomis – „neįprastomis“ – nuorodomis.